El programa d’activitats de primavera i estiu Vine a moure el Parc Joan Miró, presenta l’espectacle We can be superhereos!, a càrrec de Siamiss Dj’s, format per dues mares, l’Anna i la Maria, que van començar a fer pràctiques com a discjòqueis al bar on treballaven i en menys d’un mes ja eren residents del Pop Bar de la sala Razzmatazz. A We can be superhereos! es poden escoltar des de ritmes sixties fins a electro, passant per grans hits del pop i el rock. Han punxat en molts llocs, entre els quals destaquen el Festival de Benicàssim, Pacha, Sala Apolo, Salamandra, Be Cool i el Palau Sant Jordi. Ara que són mares tornen als escenaris per oferir un espectacle familiar que fa ballar a grans i petits.